**Laurea-ammattikorkeakoulu**

Leppävaara

Minä kirjoittajana

Matias Rantanen / 1601551

Tietojenkäsittely, NTA216SNR2

Helmikuu, 2018

Sisällys

[1 Minä kirjoittajana 1](#_Toc505531005)

[Lähteet 3](#_Toc505531006)

# Minä kirjoittajana

Minun tuottamani kirjoitelmat ovat pääsääntöisesti olleet vahvasti kouluun liittyviä tekstejä. Nämä tekstit ovat yleensä olleet ryhmätyönä toteutettuja projekteja tai erilaisia yksilötöitä. Kirjoitelmat eivät ole yleensä tuottaneet minulle suuria ongelmia ja kirjoittaminen on aina tuntunut luontevalta ilman, että olisi ollut suurempia ongelmia muotoilla ajatuksia ja mietteitä paperille.

Ongelmia kirjoittamisessa on varmaankin jokaisella ollut jossain vaiheessa ja niin on myös minullakin ollut. Näistä suurimpana on esiintynyt koulusivistyskielen vaihtuminen, kun aloitin Laurean ammattikorkeakoulussa. Peruskoulun ja lukion kävin ruotsiksi ja tämän myötä monet termit ja luontainen kyky kirjoitella suomeksi on ollut aika ajoin tuottanut pieniä ongelmia. Nämä ongelmat eivät kuitenkaan ole tuottaneet minulle minkäänlaisia ylitsepääsemättömiä esteitä. Suurimpia vaikeuksia tuottaneet osa-alueet ovat yleensä olleet tiettyjen sanojen muotoilu ja taivuttaminen. Myös pilkkujen ja erilaisten erikoismerkkien käyttö on aika-ajoin tuottanut haasteita. Kuten myös Kotuksen kielitestissä kävi ilmi, niin esimerkiksi pilkkujen käyttö ja sanojen tietämys ei aina ole niin korkealla kuin haluaisin (Kieli- ja nimitestit 2018). Kuitenkin koen, että olen kehittynyt runsaasti vuosien mittaan suomen kielen kirjoittamisessa ja samoja virheitä ei synny yhtä usein.

Testissä Taitava Kirjoittaja oli paljon kysymyksiä minun kokemuksista ja näkemyksistä kirjoittamisen suhteen. Esitettyjen kysymysten perusteella muodostui tietyille osa-alueille erilaisia tulkintoja siitä, millainen minä olen kirjoittajana. Tulkintojen perusteella olen valmis vastaanottamaan palautetta tekemistäni kirjoitelmista ja kestän sen, ettei kirjoittaminen aina ole välttämättä helppoa. Mielestäni tämä pitää erittäin paljon paikkansa. Palaute ja kärsivällisyys ovat mielestäni hyviä tapoja oppia uusia asioita ja olenkin aina pyrkinyt siihen, että koitan parantaa omaa kirjoittamista saamieni palautteiden pohjalta. (Lonka, Lonka, Karvonen & Leino 1996, 55-63.)

Tulkintojen perusteella en myöskään välttämättä ole tuottelias tekstien kirjoittaja. Testin mukaan olen keskitasoa tässä kategoriassa. Voin osittain yhtyä tähän arvioon, sillä kirjoittamisen aloittaminen ei aina välttämättä ole helppoa. Omalta osaltani tämä tosiaan vaihtelee paljon ja aiheet vaikuttavat hyvinkin paljon omaan motivaatioon tuottaa laadukasta tekstiä. Jos aiheet tiettyyn tehtävään eivät välttämät miellytä kovinkaan paljoa, niin oma tuotteliaisuus voi mahdollisesti kärsiä. Testin mukaan minä myöskin viivyttelen todella paljon kirjoittamisen suhteen, mikä puolestaan aiheuttaa sen, että en välttämättä kerkeä paneutua tiettyyn tehtävään ja joudun kiirehtimään liikaa. Tämä on ikävä kyllä myös omalla kohdallani melko totta. Usein monet kirjoitelmat jäävät lopputinkaan. Syitä tähän voi olla aiemmin mainitut motivaation puutteet tai työkiireet. Tämä tulkinta osuu kuitenkin naulan kantaan kohdallani ja olen itsekin huomannut sen, että monet asiat olisi voinut aloittaa aikaisemmin, jotta olisi ollut aikaa paneutua kirjoittamiseen kunnolla. (Lonka ym. 1996, 55-63.)

Kuitenkin toinen tulkinta viittaa siihen, että minulta ei puutu kykyä ilmaista itseäni kirjoittamisen kautta. Tulkinnassa käy myös ilmi, että minä en kirjoittajana kärsi kiireellisistä olosuhteista ja toimin hyvin paineen alla. Näiden tulkintojen perusteella lykkään kirjoittamista myöhempään päin, mutta oma kirjoittaminen ei kuitenkaan kärsi siitä kovinkaan paljon. Mielestäni parempi ratkaisu olisi kuitenkin aloittaa aikaisemin, jotta aikaa jää riittävästi omien kirjoitelmien hiomiseen. (Lonka ym. 1996, 55-63.)

Testistä päällimmäiseksi jää kuitenkin mieleen se, että yleensä aloitan kirjoittamisen liian myöhään. Mieleen jää myös osuus missä kerrottiin siitä, että osaan toimia paineen alla ja miten nämä kaksi asiaa tasoittavat toisiansa. Testin mukaan olen myöskin erittäin valmis ottamaan vastaan palautetta ja jättämään töitäni muiden arvioitavaksi. Mielestäni tämä on hyvä asia koska täten saan mahdollisimman paljon irti ja opin mahdollisimman paljon.

Lähteet

Kieli- ja nimitestit. 2018. Kotimaisten kielten keskus. Viitattu 04.02.2018.

https://www.kotus.fi/ohjeet/kieli-\_ja\_nimitestit

Lonka, I., Lonka, K., Karvonen, P. & Leino, P. 1996. Taitava kirjoittaja.