**Laurea-ammattikorkeakoulu**

Leppävaara

Tutustuminen opinnäytetöihin

Matias Rantanen / 1601551

Tietojenkäsittely, NTA216SNR2

Maalikuu, 2018

Sisällys

[1 Johdanto 1](#_Toc509592904)

[2 Otsikointi 1](#_Toc509592905)

[3 Tiivistelmät 2](#_Toc509592906)

[Lähteet 4](#_Toc509592907)

# Johdanto

Tässä tekstissä tutustutaan kahteen eri Laureassa tuotettuun opinnäytetyöhön. Tekstin tarkoitus on analysoida sitä, miten nämä kirjoittajat ovat onnistuneet viestinnän suhteen omissa opinnäytetöissään.

Ensimmäinen opinnäytetyö on Pasi Nikoskisen kirjoittama työ nimeltään Käyttäjätutkimus apuna WWW-sivujen kehityksessä. Kyseisessä työssä käydään läpi miten helppona nykyiset olemassa olevat verkkopalvelut ovat käyttäjien mielestä. Toinen valitsemani opinnäytetyö on Toni Saastamoisen kirjoittama Tietoturvaohje Isännöintiverkko. Tässä opinnäytetyössä on luotu toimeksiantajayrityksen henkilöstölle tietoturvaohje.

# Otsikointi

Pasi Nikoskisen työssä otsikoita on käytetty ahkeraan. Otsikoita on näin ollen monia ja alaotsikoitakin on todella runsaasti. Jotkut alaotsikoista eivät ole kovinkaan kuvailevia ja jättävät suhteellisen paljon lukijan ajatusten varaan. Pelkästään otsikoita lukemalla ei suoranaisesti selviä mitä kyseinen kappale pitää sisällään. Mielestäni otsikoiden tulee olla tarkasti mietittyjä niin, että lukija helposti näkee mistä löytyy mikäkin.

Toni Saastamoisen työssä on samankaltaisesti myös käytetty todella paljon alaotsikointia. Kyseisessä työssä on kuitenkin käytetty otsikoita niin, että jokaisen otsikon kohdalla näkee suoraan mitä kyseinen kappale pitää sisällään. Otsikot on jaoteltu pieniin osiin niin, että kyseinen työ on erittäin selkeä ja sen sisällön joukosta lukija löytää helposti etsimänsä asian. Kyseisessä työssä on tehty tietoturva ohje toimeksiantoyritykselle, jonka takia onkin erittäin tärkeää, että lukija ja kyseisen ohjeen loppukäyttäjä löytää helposti etsimänsä ja että teksti on erittäin helppolukuista.

Otsikoinnin avulla voidaan helposti ilmaista lukijalle mitä tekstistä löytää ja sen takia sen on tärkeää. Nämä kaksi työtä ovat hyvin erilaisia koska toinen on tietoturvaohje ja toisessa pohdiskellaan verkkopalvelujen käytettävyyttä. Vaikka tekstit ovat kovinkin erilaisia en näe syytä siihen miksi otsikoinnin tulisi olla kovinkaan erilaista. Ohjeessa otsikoinnit tulevat luonnostaan ja ne kuvailevat hyvin sisältöään. Kuitenkin Pasi Nikoskinen olisi myös voinut hyödyntää enemmän kuvailevia otsikoita ohjaamaan lukijoita oikeaan suuntaan.

Mielestäni Toni Saastamoisen työssä olisi kuitenkin voinut miettiä sitä, että alaotsikointia oli hieman karsinut. Parin rivin kappaleet vaikuttavat kömpelöltä luettavalta ja kirjoittaja olisi voinut miettiä tiettyjen kappaleiden yhdistämistä toisiinsa. Esimerkiksi ei olisi minun mielestäni tarvinnut välttämättä jaotella erikseen erilaisia haittaohjelmatyyppejä alaotsikoiden alaotsikoilla.

# Tiivistelmät

Teksteissä esiintyy niin tiivistelmä, johdanto ja yhteenveto. Tiivistelmien tarkoitus on nopeasti ja lyhyesti kertoa lukijalle mitkä ovat tekstin pääasiat jo ennen kuin lukija aloittaa varsinaisen tekstin lukemisen. Johdanto taas johdattelee lukijaa jatkamaan tekstin lukemista. Molempien tarkoitus on ensisijaisesti lyhyesti kertoa lukijalle mitä tulevassa kirjoitelmassa on. Yhteenveto puolestaan kertoo lukijalle tiivistetysti mitä kaikkea tuli juuri luettua niin, että lukijalle jää viimeiseksi mieleen kokonaisvaltainen mielikuva hänen äsken lukemastaan tekstistään.

Pasi Nikoskisen teoksessa tiivistelmässä kerrotaan käytetyistä tutkimusmenetelmistä ja mitä näiden käyttäminen on tuonut ilmi. Pasi Nikoskisen tiivistelmä on huomattavasti pidempi kuin vastaavasti Toni Saastamoisen tekemä hyvin lyhyt tiivistelmä. Toni Saastamoisen tietoturvaohjeen tiivistelmä on erittäin lyhyt mutta mielestäni se kuitenkin sisältää yllättävän paljon tietoa. Itse työn tekemisvaiheista ei Saastamoisen tiivistelmässä kerrota mitenkään paljoa. Nikoskisen tiivistelmässä taas menetelmistä ja niiden käyttämisestä kerrottiin huomattavasti enemmän. Molemmissa tiivistelmissä on kuitenkin selkeä rakenne ja mielestäni ne kertovat olennaiset tiedot lukijalle tekstien sisällöstä.

Opinnäytetöiden johdannot ovat pituudeltaan lähes puolen sivun mittaisia. Pasi Nikoskisen johdanto kertoo mitä työn tekemisen aikana on tutkittu ja kehitelty. Koko johdanto keskittyy näin ollen miten on lähdetty lähestymään kyseistä tutkimusta ja johdatellaan lukijaa etenemään tekstissä. Mielestäni kyseisessä johdannossa on sopivasti sisältöä ja juuri nimenomaa johdattelee lukijaa jatkamaan tekstin lukemista ja tekee hyvän pohjatyön tutkimuksen ongelman esittämiseksi.

Saastamoisen työn johdanto on hieman alle puolisivuinen mikä on mielestäni hieman lyhyt näin monisivuiselle työlle. Kyseisessä johdannossa kerrotaan ensin lyhyesti tietoturvasta yleisesti ja miten se on osa lähes jokaisen jokapäiväistä elämää. Tämän jälkeen kerrotaan hyvin lyhyesti kyseisen opinnäytetyön aiheesta ja tarkoituksesta. Mielestäni tässä johdannossa olisi voinut hieman tarkemmin johdatella lukijaa seuraavaan kappaleeseen ja loppuun tekstiin. Johdattelulla saadaan lukijan kiinnostus nousemaan ja luodaan pohja lopulle tekstille. Näin pitkässä työssä olisi hyvä panostaa johdantoon, jotta lukija jaksaa jatkaa lukemista loppuun asti.

Näissä opinnäytetöissä on tehty yhteenvedot loppuun hieman eri tavoilla. Nikoskinen on yhteenvetonsa yhteen laittanut otsikkoonsa mukaan myös johtopäätökset. Mielestäni tämä on hyvä lähestymistapa saada teksti päätökseen ja tehdä johtopäätöksiä tutkimuksen yhteydessä saaduista tuloksista. Saastamoinen on puolestaan yhteenvedossaan aloittanut kertomalla taas kerran tietoturvan tärkeydestä nykyään. Saastamoinen kertoo kuitenkin myös miten kyseinen työ olisi voitu suorittaa suppeasti tietyn aihealueen ympärille ja miten hän päätyi tekemään kokonaisvaltaisen tietoturvaohjeen joka yleisesti kattaa lähes kaikki osa-alueet yrityksen tietoturvasta. Lopuksi Saastamoinen vielä mainitsee saadusta palautteesta toimeksiantajan puolelta. Minusta yhteenvedossa kuuluisi myös olla pohdintoja omien löydösten ympärillä. Tosin Saastamoisen työn aiheen takia kyseiset löydökset eivät välttämättä ole pääasiassa, kun työn aiheena on tietoturvaohjeen luominen yritykselle.

Nikoskisen yhteenvedossa kerrotaan laajasti mitä oli tarkoitus tehdä ja mitä tuli tehtyä. Myös vastaan tulleista ongelmista kerrotaan joka antaa mielestäni hyvän kuvan siitä mitä eri vaiheita tutkimuksessa on ollut. Yhteenvedossa esiintyy myös erittäin paljon omia pohdintoja aiheen ympärillä, joka on mielestäni lukijalle kiinnostavaa materiaalia. Omien pohdintojen lisääminen tekstiin havainnollistaa mielestäni hyvin koko prosessia ja kertoo tarkasti lukijalle mitä on tutkimuksen myötä havaittu.

Mielestäni molemmat toivat hienosti ilmi lukijalle mitä niissä haluttiin. Nikoskisen työssä oli kuitenkin tuotu paremmin ilmi tutkimusmenetelmiä ja niiden käyttöjä ja esteitä matkan varrella. Nämä omakohtaiset pohdinnat tekivät mielestäni tekstistä miellyttävämpää luettavaa. Saastamoisen työ oli enemmän suoraviivainen ja jätti ns. turhat kohdat pois ja meni suoraan asiaan. Kuitenkin lukijan kannalta kannattaisi luultavasti laittaa aikaa myös selittää prosessista ja tutkimuksesta jotta lukija ymmärtää paremmin tehtyä työtä.

Lähteet

Nikoskinen, P. 2017. Käyttäjätutkimus apuna verkkosivujen kehityksessä.

Saastamoinen, T. 2017. Tietoturvaohje Isännöintiverkko.